వెస్ట్ మినిస్టర్ రాజభవనం
వెస్ట్ మినిస్టర్ రాజ భవనములో సుమారు 1,100 గదులు, 100 మెట్లు మరియు వెళ్ళే దారులు ఉన్నాయి. ఇవి అన్ని నాలుగు అంతస్తులలో వ్యాపించి ఉన్నాయి. భూతల అంతస్తులో ఆఫీసులు, భోజన శాలలు మరియు బార్లు ఉన్నాయి; మొదటి అంతస్తులో ("ప్రధాన అంతస్తు" అని పిలువబడే) రాజభవనము యొక్క ముఖ్యమైన గదులు ఉన్నాయి. వీటిలో చర్చలు జరిగే చాంబరులు, లాబీలు మరియు గ్రంథాలయాలు ఉన్నాయి. పై రెండు అంతస్తులు కమిటీ గదులు మరియు ఆఫీసులుగా ఉపయోగింపబడుతున్నాయి.
ఇంపీరియల్ హోటల్, న్యూఢిల్లీ
1996-2001 మధ్య కాలంలో శ్రీ హర్వీందర్ షేకూన్ ఈ హోటల్‌కు జనరల్ మేనేజర్ మరియు ఉపాధ్యక్షుడుగా ఉండేవారు. ఆ కాలంలో ఈ హోటల్ కు కొత్త రూపు తెచ్చారు. ఈయన పనిచేసిన కాలంలో నెదర్లాండ్ మహారాణితో పాటు హాలివుడ్ నటీనటులు, పెద్ద పెద్ద వ్యాపారవేత్తలు ఇంపీరియల్ హోటల్లో ఆతిథ్యం పొందారు. అంతేకాదు హర్వీందర్ షేకూన్ మరో ఆరు రెస్టారెంట్లను కూడా ప్రారంభించారు. "స్పైస్ రూట్", "పాటియాలా పెగ్ బార్", "1911 రెస్టారెంట్ అండ్ బార్", "డానియల్స్ టావెర్న్" మరియు "సాన్ జిమిగ్నానో" పేర్లతో ఇవి ఉన్నాయి.వీటిలో ప్రతీ ఒక్కటి వేటికవే ప్రత్యేకత కలిగి ఉంటాయి. 
న్యూ ఢిల్లీలోని హోటల్ ఇంపీరియల్ దేశ వారసత్వ సంపదగా గుర్తింపు పొందింది. “పాటియాలా పెగ్” పేరుతో అందరికీ తెలిసిన బార్ ఇందులో ఉంది.ఈ హోటల్ స్వతంత్ర సంగ్రామ సమయంతో పాటు అనంతరం కూడా అనేక చారిత్రక సంఘటనలకు సాక్షీభూతంగా నిలిచింది. ముఖ్యంగా భారత దేశ విభజన సమయంలో.. అప్పట్లో పండిట్ జవహార్ లాల్ నెహ్రూ, మహాత్మా గాంధీ, మహ్మద్ అలీ జిన్నా ఇక్కడే సమావేశమై అనేక విషయాలు చర్చించేవారు, భారత్ నుంచి పాకిస్థాన్ ఏర్పాటు చేయాలనే ఆలోచన పురుడు పోసుకుంది ఈ చారిత్రక హోటల్లోనే కావడం విశేషం. అంతేకాదు ఈ పేరుతో అలీఘర్ లో ఓ పాఠశాల కూడా ఉంది.[2]
ఇంపీరియల్ హోటల్లో మొత్తం 235 ఏసీ అతిథి గృహాలున్నాయి. అందమైన గదులు, మినీబార్, మెత్తటి మూడు పొరల పరువులతో, అన్ని రకాల సౌకర్యాలు ఈ హోటల్ కు అదనపు ప్రత్యేకతలుగా చెప్పుకోవచ్చు. స్నానాల గదుల్లో షవర్లు, టబ్ లవంటి అన్ని సదుపాయాలుంటాయి. వార్తా పత్రికలు, వాయిస్ మేయిల్ తో కూడిన మల్టీ లైన్ ఫోన్లు, 23 అంగులాల ప్లాస్మా టీవీలు, డీవీడీ ప్లేయర్లు, వైర్, వైర్ లెస్ హైస్పీడ్ ఇంటర్నెట్ ఉన్నాయి. ఇంటర్నెట్ ఉపయోగించేవారు సర్ ఛార్జీ చెల్లించాల్సి ఉంటుంది. వంటి ఎన్నో సదుపాయాలు ఇక్కడ ఉన్నాయి.అంతేకాదు వినోదాన్ని అందించే సదుపాయాలు కూడా ఉన్నాయి. హెల్త్ క్లబ్, ఆవిరి స్నానపు గది, మసాజ్ ట్రీట్ మెంట్, ఫేసియల్, బ్యూటీ సేవలు ఉంటాయి. 5 నక్షత్రాల ఈ హోటళ్లో వ్యాపారులు ప్రత్యేక సమావేశాలు నిర్వహించుకునేందుకు ఆడియో, వీడియో పరికరాలున్నాయి. వ్యాపార సేవలు, వివాహాలకు సంబంధించిన సేవలు, పర్యాటకులకు టికెట్ల సహకారం వంటి సదుపాయాలు కల్పిస్తారు. అదనంగా కాఫీ, టీ, మంచినీళ్ల బాటిళ్లు కూడా ఉచితంగా అందజేస్తారు. అతిథుల కోరిక మేరకు హైపో అలర్జినిక్ బెడ్డింగ్, అదనపు టవల్స్, నిద్రలేపే ఫోన్ కాల్స్ సౌకర్యాలు కూడా కల్పిస్తారు.